Θεσσαλονίκη, 03/11/2023

**Για 8η χρονιά η Lidl Ελλάς ξεχωρίζει στον θεσμό των HR Awards με 4 νέες βραβεύσεις**

**Με καινοτόμες δράσεις και ενέργειες αποδεικνύει την αφοσίωση και τη συνεχή επένδυση στους ανθρώπους της.**

Για ακόμα μία χρονιά, η **Lidl Ελλάς** έδωσε δυναμικό παρών στον θεσμό των **HR Awards**, κατακτώντας **4 νέα βραβεία, 1 Gold και 3 Silver**, για τις πρωτοποριακές πρωτοβουλίες της στον **κλάδο του Ανθρώπινου Δυναμικού**.

Τα HR Awards αναδεικνύουν διαχρονικά τον ανθρωποκεντρικό χαρακτήρα των επιχειρήσεων, επιβραβεύοντας στρατηγικές προσπάθειες και έργα που υλοποιούνται στο πλαίσιο οικοδόμησης μίας κουλτούρας εμπιστοσύνης, συμπερίληψης και ευημερίας.

Αναλυτικά οι βραβεύσεις που κατέκτησε η εταιρεία:

- Gold βραβείο στην κατηγορία “Best Employee Engagement Initiative” για τη συμμετοχή της Lidl Ελλάς στο **Athens Pride 2023**, που αποτέλεσε την αφορμή για ένα σύνολο εσωτερικών δράσεων, ενισχύοντας την διαφορετικότητα και τη συμπερίληψη.

- Silver βραβεία στις κατηγορίες “Best Team Building Program” και “Best Internal Use of Academies” για το καινοτόμο πρόγραμμα **Lidl UP: Learn & Work** με στόχο τη **στήριξη της νέας γενιάς**, παρέχοντας όλα τα εφόδια σε νέους σπουδαστές για την είσοδό τους στην αγορά εργασίας ως Στελέχη Λιανικού Εμπορίου.

- Silver βραβείο στην κατηγορία “Best Modern/Flexible Workplace Initiatives /Strategy” για το σύνολο των δράσεων του προγράμματος “New Way of Work” με στόχο την **ενίσχυση της ικανοποίησης των εργαζομένων** μέσα από την παροχή ευελιξίας στην εργασία.

Η Νικολέττα Κολομπούρδα, CHRO & Member of the Board της Lidl Ελλάς, δήλωσε σχετικά: «Σχεδιάζουμε συνεχώς καινοτόμες δράσεις και ενέργειες με επίκεντρο την μεγάλη μας ομάδα. **Γιατί μόνο «μαζί», πετυχαίνουμε τους στόχους μας, εξελισσόμαστε και γράφουμε το δικό μας success story».**

Με πληθώρα δράσεων αναφορικά με την προσέλκυση, διακράτηση, εξέλιξη και ανάπτυξη του ταλέντου, η Lidl Ελλάς επενδύει συνεχώς στη βελτίωση της καθημερινότητας των εργαζομένων της με στόχο να παραμείνει κορυφαίος εργοδότης επιλογής στη χώρα.

**Επισκεφθείτε τη Lidl Ελλάς και στα:**

**[corporate.lidl.gr](https://corporate.lidl-hellas.gr/)**

**team.[lidl](https://team.lidl.gr/).gr**

**[facebook.com/lidlgr](http://www.facebook.com/lidlgr/)**

**[twitter.com/Lidl\_Hellas\_](http://www.twitter.com/Lidl_Hellas_)**

**[instagram.com/lidl\_hellas](https://www.instagram.com/lidl_hellas/)**

**[linkedin.com/company/lidl-hellas](http://www.linkedin.com/company/lidl-hellas)**

**youtube.com/user/lidlhellas**